Príloha č. 5

	Analýza vplyvov na životné prostredie

	5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv?

	Predkladaným materiálom dôjde k rozšíreniu národného zoznamu území európskeho významu o 169 lokalít, čo bude mať pozitívny vplyv na zachovanie biotopov a druhov európskeho významu, ktoré sú predmetom ochrany v navrhovaných lokalitách. Rovnako budú dlhodobo pozitívne ovplyvnené aj súvisiace zložky životného prostredia ako voda, pôda, ovzdušie ako aj ďalšie biotopy a druhy národného aj európskeho významu, ktoré sa vyskytujú vo vymedzených lokalitách.  

Takmer 60 % výmery tvoria lesné pozemky, viac ako 18 % trvalé trávne porasty a 17 % vodné plochy. T. j. významný pozitívny vplyv sa predpokladá na lesné ekosystémy a na vodné toky. 

	5.2 Bude mať predkladaný materiál vplyv na chránené územia a ak áno, aký? 

	Zo spolu 169 nových lokalít je 33 rozšírením pôvodných území európskeho významu schválených vládou Slovenskej republiky 31. augusta 2011. Doplnenie požadovala Európska komisia jednak kvôli nedostatočnej výmere a nezaradení najkvalitnejších lokalít, ale aj pre zlepšenie koherencie týchto území európskeho významu. Doplnenie lokalít pre celý areál výskytu jednotlivých biotopov a druhov európskeho významu je potrebné pre zachovanie resp. dosiahnutie ich priaznivého stavu. 
[bookmark: _GoBack]Nakoľko len 19,6 % lokalít sa prekrýva s už existujúcou národnou sústavou chránených území, dôjde k rozšíreniu celkovej výmery chránených území.

	5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Doplnením národného zoznamu území európskeho významu sa vytvára predpoklad pre zachovanie a následné zlepšenie biologickej diverzity v týchto lokalitách a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale pre Európsku úniu ako celok.

	5.4 Aké opatrenia budú prijaté na zmiernenie negatívneho vplyvu na životné prostredie?

	Negatívny vplyv materiálu nebol identifikovaný.

